شەفەق نیوز/ سەرۆک هەرێم کوردستان مەسرور بارزانی، ئمڕوو دوشەممە، وەگەرد دیپلۆماتە ئیرانیەگە گفتوگو لە باوەت پەیوەنی ئابوریەێلە و ئاڵوگۆر بازرگانی لە مابەین هەرێم و ئیران کردن.
سەرۆک هەرێم کوردستان لە بەیاننامەێگ رەسیە ئاژانس شەفەق نیوز باس کرد، " سەرۆک هەرێم کوردستان مەسرور بارزانی پیشوازی کرد لە یاریدەر وەزیر دەێشت ئیران ئەرا کاروبار ئابوری دیبلۆماسی مەهدی سەفەری،
لە کات چاوپێکەوتنەگە قۆنسۆڵ ئیران لە هەولێر نەسروالله رەشنودی ئامادە بۊی، گفتوگۆ لە گەشەداین لە پەیوەنیەێل مابەین هەرێم کوردستان و جمهوری ئسلامی ئیران کرد، وەتایوەت پەیوەنی ئابوری و ئاڵوگۆر بازرگانی و  دەرفەتێل بەرهەمهاوردن.
لە بەشیگتر بەیاننامەگە وت: " گەشەداین و پیشهات لە ناوچەگە و پەیوەندی مابەین هەرێم کوردستان و حکومەت فیدڕاڵ، کۆمەڵە باوەتێگ شوون گرنگی داین  هابەشە".
